
Iepirkuma nolikumam
 ID LP 2026/14 
(PROJEKTS)
PAKALPOJUMU LĪGUMS

[bookmark: _Hlk173749915]Jūrmalā, 20__. gada __. _________ / Dokumenta datums ir pēdējā pievienotā droša elektroniskā paraksta un tā laika zīmoga datums

Jūrmalas Labklājības pārvalde, reģistrācijas Nr. 90000594245, (turpmāk – Pasūtītājs) kuras vārdā saskaņā ar Jūrmalas pilsētas domes 2022. gada 24. novembra nolikumu Nr. 79 “Labklājības pārvaldes nolikums” rīkojas tās vadītāja Laima Grobiņa, no vienas puses, un
_______________, reģistrācijas Nr. ___________, (turpmāk – Izpildītājs) kuras vārdā saskaņā ar statūtiem rīkojas tās __________ ______________, no otras puses, turpmāk katrs atsevišķi vai abi kopā saukti arī Puse/-es,
pamatojoties uz Publisko iepirkumu likumu un iepirkuma ar identifikācijas Nr. LP 2026/14  rezultātiem, noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Izpildītājs apņemas sniegt pakalpojumu –  speciālā transporta pakalpojumu personām ar funkcionāliem traucējumiem (turpmāk – Darbi) Pasūtītājam saskaņā ar Līgumu, 1. pielikumu – Tehniskajām specifikācijām, 2. pielikumu – Tehnisko piedāvājumu un 3. pielikumu – Finanšu piedāvājumu.
1.2. Izpildītājs apņemas veikt Darbus 12 (divpadsmit) mēnešus no Līguma noslēgšanas brīža vai līdz Līguma 5.1. punktā noteiktās nepārsniedzamās kopējās līgumcenas sasniegšanai, ja summa sasniegta ātrāk, taču Pasūtītājam nav pienākums iztērēt visu šo summu. 
1.3. Ja līdz Līguma 1.2. punktā noteiktā termiņa beigām kopējā līgumcena nav sasniegta, termiņš var tikt pagarināts, Pusēm par to vienojoties un rakstveidā veicot grozījumus Līgumā noteiktajā kārtībā. Kopējais Līguma termiņš ar pagarinājumu nevar pārsniegt 15 (piecpadsmit) mēnešus.
[bookmark: _Toc421106368]
2. Izpildītāja saistības
2.1. Izpildītājs apņemas:
2.1.1. veikt Darbus saskaņā ar Tehniskajām specifikācijām (1. pielikums);
2.1.2. veikt Darbus atbilstoši Tehniskajām specifikācijām, nodrošinot pakalpojumu norādītajai mērķgrupai (turpmāk – pakalpojuma saņēmēji);
2.1.3. nodrošināt, ka Darbus veic kvalificēti speciālisti;
2.1.4. neradīt šķēršļus Pasūtītāja pilnvarotām personām veikt pārbaudes Darbu izpildes vietā, tai skaitā, Darbu dokumentācijas pārbaudei;
2.1.5. nodrošināt veikto Darbu un Darbu ietvaros iesaistīto pakalpojuma saņēmēju uzskaiti;
2.1.6. līdz katra nākošā mēneša 5. (piektajam) datumam iesniegt Pasūtītājam informāciju par iepriekšējā mēnesī veiktajiem Darbiem Darbu nodošanas – pieņemšanas aktu un tam pievienotu Izpildītāja pilnvarotas personas apstiprinātu atskaiti par veikto Darbu apjomu, kurā norāda veiktos Darbus, pakalpojuma saņēmēju skaitu un Finanšu piedāvājumā norādīto cenu par vienu mērvienību (turpmāk – Atskaite); 
2.1.7. normatīvajos aktos noteiktajā kārtībā nodrošināt pakalpojuma saņēmēju drošību Darbu izpildes laikā;
2.1.8. ne vēlāk kā 2 (divu) darba dienu laikā no Pasūtītāja rakstiskā formā iesniegtās pretenzijas vai cita rakstura sūdzības, kas saistītas ar Darbu un Līguma noteikumu izpildi, sniegt rakstiskā veidā noformētu pamatotu atbildi;
2.1.9. nepieprasīt samaksu no pakalpojuma saņēmējiem;
2.1.10. iepriekš saskaņot ar Pasūtītāju jebkuru informāciju masu saziņas līdzekļiem par Darbu izpildi;
2.1.11. nodrošināt Līguma izpildi ar nepieciešamajiem materiāliem, iekārtām, transportu, mehānismiem un darbaspēku;
2.1.12. nodrošināt, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi, kā arī pēc Pasūtītāja pieprasījuma Pasūtītāja noteiktajā termiņā iesniegt dokumentus un informāciju, kas apliecina minēto prasību izpildi;
2.1.13. jebkurā laikā pēc Pasūtītāja pieprasījuma sniegt atskaiti par Darbu gaitu;
2.1.14. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai Darbu izpildei Līgumā noteiktajā termiņā un apjomā;
2.1.15. ar Darbu nodošanas – pieņemšanas aktu nodot izpildītos Darbus Pasūtītājam.
2.2. [bookmark: _Hlk173749481][bookmark: _Toc421106370]Izpildītājam nav tiesības Darbu izpildi vai to daļu nodot izpildei trešajai personai bez Pasūtītāja rakstiskas piekrišanas.
2.3. Izpildītājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Izpildītāja, ko viņš nevarēja paredzēt un novērst un kavē Darbu izpildi Līgumā noteiktajā termiņā, un saskaņo ar Pasūtītāju tālāko rīcību, tai skaitā var pagarināt Līgumā noteikto Darbu izpildes termiņu. Ja šāds paziņojums nav saņemts šajā punktā norādītajā termiņā, tad Izpildītājam nav tiesību uz termiņa pagarinājumu.

3. Pasūtītāja saistības
3.1. Pasūtītājs apņemas:
3.1.1. izsniegt Izpildītājam visu Pasūtītāja rīcībā esošo informāciju, kas nepieciešama Darbu veikšanai;
3.1.2. izskatīt un apstiprināt Izpildītāja iesniegto Atskaiti 10 (desmit) darbdienu laikā pēc saņemšanas;
3.1.3. ar Darbu nodošanas – pieņemšanas aktu izpildītos Darbus, ja tie atbilst Līguma noteikumiem;
3.1.4. veikt Līgumā paredzētos maksājumus.
3.2. Pasūtītājam ir tiesības:
3.2.1. dot Izpildītājam saistošus norādījumus par Līguma izpildi, ciktāl tas nemaina Līguma priekšmetu;
3.2.2. veikt kontroli par Līguma izpildi, Līgumā noteiktās pārbaudes un pieprasīt Līgumā noteikto prasību izpildi apliecinošos dokumentus; 
3.2.3. nepieciešamības gadījumā pieaicināt speciālistus un ekspertus, lai nodrošinātu Līguma izpildes kontroli;
3.2.4. mainīt Tehniskajās specifikācijās minēto Darbu apjomu, to samazinot vai palielinot atbilstoši Pasūtītāja budžeta iespējām, rakstiski par to iepriekš paziņojot Izpildītājam, 30 (trīsdesmit) dienu laikā pirms apjoma samazināšanas nosūtot paziņojumu Izpildītājam; 
3.2.5. konstatējot Pakalpojuma saņēmēju skaita pieaugumu vai samazinājumu, var tikt palielināta vai samazināta Līguma 5.1. punktā noteiktā kopējā summa līdz 20 % (divdesmit procentiem), nemainot Līguma Finanšu piedāvājumā (3. pielikums) noteikto vienības līgumcenu.
4. Darbu nodošanas – pieņemšanas kārtība
4.1. Pēc attiecīgajā mēnesī Darbu pabeigšanas Izpildītājs līdz katra nākamā mēneša 5. (piektajam) datumam sagatavo un iesniedz Pasūtītājam Darbu nodošanas – pieņemšanas aktu ar pielikumā pievienotu Atskaiti, ko paraksta abas Puses.
4.2. No Pasūtītāja puses Darbu nodošanas – pieņemšanas aktu paraksta Jūrmalas Labklājības pārvaldes vadītājs.
4.3. Izpildītājs Atskaiti var sagatavot un parakstīt elektroniski, ievērojot Latvijas Republikas normatīvajos aktos noteiktās prasības, ietverot atsauci uz Līgumu un nosūtot Pasūtītājam uz tā oficiālo elektronisko adresi (e-adresi) _DEFAULT@90000594245.
4.4. Ja Pasūtītājs 10 (desmit) darbdienu laikā no Atskaites saņemšanas izvirza pamatotas pretenzijas par Atskaitē vai Darbu nodošanas – pieņemšanas aktā norādīto informāciju vai Darbu kvalitāti, tad Pasūtītājs ir tiesīgs neparakstīt Darbu nodošanas – pieņemšanas aktu, un Izpildītājam nekavējoties ir jānovērš pieļautās kļūdas un neprecizitātes.

5. Līgumcena un norēķinu kārtība
5.1. Par savlaicīgi un kvalitatīvi izpildītiem Līgumā noteiktajiem Darbiem Pasūtītājs maksā Izpildītājam līgumcenu saskaņā ar Finanšu piedāvājumā (3. pielikums) noteikto vienības līgumcenu un atbilstoši izpildītajam Darbu apjomam saskaņā ar Atskaiti. Kopējā līgumcena nevar pārsniegt _________ EUR (______ euro, __ centi), neieskaitot pievienotās vērtības nodokli (turpmāk – PVN). 
5.2. Pasūtītājs veic samaksu par Darbu izpildi saskaņā ar Atskaiti un Finanšu piedāvājumu 20 (divdesmit) darbdienu laikā pēc attiecīgā Darbu nodošanas – pieņemšanas akta un Atskaites abpusējas parakstīšanas un Izpildītāja rēķina saņemšanas. 
5.3. Līgumcenā ietverti visi nodokļi, izņemot PVN, un nodevas, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros. PVN samaksa tiek veikta Latvijas Republikas normatīvajos aktos noteiktajā kārtībā.
5.4. [bookmark: _Hlk184722198]Izpildītājs rēķinus sagatavo strukturētā elektroniskā formātā (e-rēķins) atbilstoši Eiropas Savienības standartam LVS EN 16931-1:2017, rēķinā ietverot atsauci uz Līgumu, un nosūta Pasūtītājam uz tā oficiālās elektroniskās adreses (e-adreses) apakšadresi EINVOICE@90000594245 (XML formātā, papildus pievienojot rēķina PDF datni), vai izmantojot Unifiedpost e-rēķinu platformu. Pasūtītājam nav pienākums maksāt rēķinus, kas nav iesniegti saskaņā ar šajā apakšpunktā noteiktajiem nosacījumiem.
5.5. Samaksa tiek veikta ar bankas pārskaitījumu uz Izpildītāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).

6. Apakšuzņēmēju un personāla nomaiņas un piesaistes kārtība
6.1. Izpildītājs nav tiesīgs bez saskaņošanas ar Pasūtītāju veikt iepirkuma procedūrā Izpildītāja iesniegtajā piedāvājumā (turpmāk – piedāvājums) norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
6.2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas  1., 2., 3., 4., 5., 6., 7., 10., 11., 12., 13., 14. punktos minētajiem pretendentu izslēgšanas iemesliem;
6.3.3. piedāvātais apakšuzņēmējs, kura veicamo Darbu vērtība ir vismaz 10 000 EUR (desmit tūkstoši euro), atbilst Publisko iepirkumu likuma 42. panta otrās daļas  1., 2., 3., 4., 5., 6., 7., 10., 11., 12., 13., 14. punktos minētajiem pretendentu izslēgšanas iemesliem;
6.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3., un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
6.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Izpildītāju.
6.7. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā, ievērojot Līguma 6.1.-6.6. punktu nosacījumus. Izpildītāja iesniegtie un Pasūtītāja saskaņotie dokumenti kļūst par Līguma neatņemamu sastāvdaļu, Pusēm neslēdzot atsevišķu vienošanos par grozījumiem Līgumā;
6.8. Ja Izpildītājs neievēro Līguma 6. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darbu izpildi līdz Izpildītājs ir novērsis konstatētos pārkāpumus un Līgumā noteiktais Darbu izpildes termiņš netiek pagarināts.
6.9. Līguma izpildes laikā Pasūtītājam ir tiesības pieprasīt nomainīt Līguma izpildē piesaistīto apakšuzņēmēju, ja apakšuzņēmējs Darbu izpildes daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.

7. Fizisku personu datu apstrādes noteikumi
7.1. Līguma ietvaros Pasūtītājs kā pārzinis Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē uztic Izpildītājam kā personas datu apstrādātājam fizisko personu datu (turpmāk – personas dati) apstrādi, kas nepieciešama no Līguma izrietošo saistību pienācīgai izpildei un saistīta ar Darbu izpildi (turpmāk – personas datu apstrādes mērķis).
7.2. Izpildītājam ir šādi pienākumi:
7.2.1. apstrādāt personas datus tikai atbilstoši Līgumā noteiktajam personas datu apstrādes mērķim un personas datu aizsardzības jomu reglamentējošo normatīvo aktu prasībām. Jebkāda no Pasūtītāja saņemto personu datu izmantošana citiem mērķiem, kā vien tiem, kas paredzēti Līguma izpildei, ir aizliegta bez Pasūtītāja rakstveida piekrišanas;
7.2.2. nodrošināt, ka Izpildītāja darbinieki, kuri ir iesaistīti personas datu apstrādē, ir iepazīstināti ar Pasūtītāja un Līguma prasībām personas datu apstrādē un ir apņēmušies ievērot normatīvo aktu prasības personas datu aizsardzības jomā, pildot amata pienākumus un arī pēc darba tiesisko attiecību izbeigšanas;
7.2.3. nodrošināt, lai personas datiem fiziski piekļūst tikai tam attiecīgi pilnvaroti Izpildītāja darbinieki;
7.2.4. nepārveidot personas datus, ja vien šādu uzdevumu nav devis Pasūtītājs vai tā pilnvarota persona. Ikvienai šādai personas datu pārveidei ir jābūt Izpildītāja fiksētai, norādot pārveides pamatojumu;
7.2.5. informāciju un personas datus patvaļīgi neizpaust, nepublicēt, nepiedalīties to nodošanā, pārdošanā vai reproducēšanā kopumā vai daļēji. Izpildītājam aizliegts iegūtos personas datus izmantot privātiem, komerciāliem un reklāmas nolūkiem;
7.2.6. rakstiski informēt  un saņemt atļauju no Pasūtītāja par cita personas datu apstrādātāja piesaistīšanu vai aizstāšanu. Ja Izpildītājs personas datu apstrādē piesaista citu apakšuzņēmēju (datu apstrādātāju) konkrētu personas datu apstrādes darbību veikšanai Pasūtītāja vārdā, apakšuzņēmējam tiek noteikti tie paši personas datu aizsardzības pienākumi, kas noteikti Izpildītājam, jo īpaši garantējot, ka tiks īstenoti tehniskie un organizatoriskie pasākumi tādā veidā, lai personas datu apstrādē tiktu ievērotas normatīvajos aktos noteiktās prasības. Ja Izpildītāja piesaistītais apakšuzņēmējs nepilda savus personas datu aizsardzības pienākumus, Izpildītājs paliek pilnībā atbildīgs Pasūtītājam par šā apakšuzņēmēja pienākumu izpildi;
7.2.7. darīt pieejamu visu informāciju, kas nepieciešama, lai apliecinātu, ka tiek pildītas normatīvajos aktos paredzētās prasības, un ļautu Pasūtītājam veikt pārbaudes par veiktajām personas datu apstrādēm;
7.2.8. palīdzēt Pasūtītājam nodrošināt atbilstību tā likumiskajiem pienākumiem, piemēram, attiecībā uz datu drošību, paziņošanu par datu aizsardzības pārkāpumiem un datu aizsardzības novērtējumu;
7.2.9. sniegt Pasūtītājam visu informāciju par Līguma ietvaros apstrādājamo personas datu pieprasījumiem no personas datu subjektu vai trešo personu puses, ja Izpildītājs tādus saņems;
7.2.10. neuzglabāt apstrādātos personas datus ilgāk, kā tas nepieciešams Līgumā noteiktajam mērķim. Pēc Līguma darbības izbeigšanas dzēst vai atdot Pasūtītājam visus personas datus un dzēst esošās kopijas, ja vien piemērojamos normatīvajos aktos nav paredzēta personas datu glabāšana. Puses var papildus vienoties par dzēšanas un atgriešanas metodēm.
7.3. Personas datu apstrādes drošības nolūkos Izpildītājs īsteno un uztur atbilstošus tehniskos un organizatoriskos pasākumus personas datu apstrādē atbilstoši Vispārīgās datu aizsardzības regulas prasībām, ievērojot personas datu apstrādes radītos riskus, tajā skaitā:
7.3.1. tehnoloģiskie aizsardzības līdzekļi – ugunsmūris, rezerves kopijas, dalītas pieejas tiesības; organizatoriskie aizsardzības līdzekļi – darbinieku apmācības; 
7.3.2. definētas prasības paroles izveidošanai un nomaiņai (t.sk., paroles garums, paroles nomaiņas biežums un paroles bloķēšana); 
7.3.3. notikuša personas datu aizsardzības pārkāpuma identificēšanai – sistēmas pieejamības monitorings, kontaktinformācija problēmu pieteikšanai un auditācijas pierakstu analīze; 
7.3.4. iekšējā kārtība rīcībai personas datu aizsardzības pārkāpuma gadījumā – noteiktas atbildības, noteiktas pārkāpumu ziņošanas un risināšanas procedūras, izstrādāta instrukcija un apmācīts personāls; 
7.3.5. process regulārai tehnisko un organizatorisko pasākumu personas datu drošības nodrošināšanai efektivitātes testēšanai, izvērtēšanai un novērtēšanai;
7.3.6. darbinieku apmācība – ne retāk kā vienu reizi 2 (divos) gados; 
7.3.7. paziņošana par personas datu aizsardzības pārkāpumu: Izpildītājs apņemas nekavējoties (ne vēlāk kā 24 (divdesmit četru) stundu laikā) tiklīdz tam  kļuvis zināms personas datu aizsardzības pārkāpums, bez nepamatotas kavēšanās ziņot par to Pasūtītājam, sniedzot šādu informāciju:
7.3.7.1. datumu un laiku, kad noticis (konstatēts) pārkāpums;
7.3.7.2. pārkāpuma raksturu, tostarp, ja iespējams, attiecīgo personas datu subjektu kategorijas un aptuveno skaitu un attiecīgo personas datu ierakstu kategorijas un aptuveno skaitu;
7.3.7.3. pārkāpuma iespējamās sekas;
7.3.7.4. pasākumus, kas veikti pārkāpuma pārvaldīšanai (identificēšanai, novērtēšanai, samazināšanai, kontrolēšanai).
7.3.8. pārkāpumu novēršanas gadījumā Izpildītājam ir pienākums saglabāt pierādījumus par to, kādi tehniskie pasākumi un uzlabojumi tika veikti, lai tiktu novērsts risks, ka pārkāpums iestājas atkārtoti.
7.4. Pasūtītājam ir tiesības bez iepriekšēja brīdinājuma uzdot Izpildītājam apturēt personas datu apstrādi, ja tam rodas šaubas par personas datu apstrādes atbilstību normatīvo aktu prasībām. 
7.5. Pušu atbildība saskaņā ar Vispārīgo datu aizsardzības regulu:
7.5.1. Izpildītājs ir atbildīgs par kaitējumu, kas nodarīts ar apstrādi tikai tad, ja tas nav izpildījis Līguma vai Vispārīgās datu aizsardzības regulas prasības, kas attiecinātas tieši uz Izpildītāju, vai tas ir rīkojies pretēji Pasūtītāja norādījumiem; 
7.5.2. ja Pasūtītājs ir pilnā apmērā izmaksājis kompensāciju par datu subjektiem nodarītajiem zaudējumiem, Pasūtītājam ir tiesības pieprasīt no Izpildītāja kompensāciju par to zaudējumu daļu, kas atbilst tā atbildības un rīcības sekām. Pušu atbildība tiek noteikta, pamatojoties uz vainas pakāpi un faktiskajiem zaudējumiem, saskaņā ar Vispārīgās datu aizsardzības regulas 82. pantu;
7.5.3. Izpildītājs atlīdzina visus zaudējumus, kas radušies Pasūtītājam tieši Izpildītāja pārkāpuma rezultātā, par kuru Izpildītājs ir atbildīgs; 
7.5.4. Izpildītājam ir jāiesniedz pierādījumi par veiktajiem pasākumiem, lai novērstu vai mazinātu zaudējumus, un jāsniedz atbilstoša informācija Pasūtītāja pēc pieprasījuma;
7.5.5. visi trešo personu prasījumi, kas var rasties Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties;
7.5.6. zaudējumu pieprasījumu izskatīšana un samaksas kārtība tiek organizēta 30 (trīsdesmit) kalendāro dienu laikā pēc pieprasījuma un pierādījumu saņemšanas. Abām Pusēm ir pienākums sadarboties, lai precizētu zaudējumu apmēru un to cēloņsakarību ar Izpildītāja darbībām.
7.6. Pārbaudes par personas datu apstrādi:
7.6.1. Izpildītājs uztur visus uzskaites ierakstus, kas nepieciešami atbilstoši normatīvajiem aktiem attiecībā uz Izpildītāja veikto personas datu apstrādi, un padara šos ierakstus pieejamus Pasūtītājam, saņemot attiecīgu pieprasījumu;
7.6.2. Pasūtītājam ir tiesības ierosināt un veikt neatkarīgas drošības pārbaudes attiecībā uz tādu netieši identificējamo personas datu apjomu, ko Izpildītājs apstrādā. Pasūtītājam ir tiesības pārbaudīt apstrādes darbības, īpaši attiecībā un tehniskajiem un organizatoriskajiem pasākumiem, lai apstiprinātu to atbilstību Līgumam un Vispārīgajai datu aizsardzības regulai; 
7.6.3. Izpildītājs saprātīgā termiņā nodrošina Pasūtītājam visus nepieciešamos materiālus, dokumentus, vērtējumus un citu informāciju, lai veicinātu ar personas datiem saistīto apstrādes darbību visaptverošu pārskatīšanu vai pierādītu Izpildītāja darbības atbilstību Vispārīgajai datu aizsardzības regulai.
7.7. Parakstot Līgumu, Izpildītājs apliecina, ka ir iepazinies ar Jūrmalas valstspilsētas pašvaldības Personas datu aizsardzības politiku, kas pieejama tās tīmekļa vietnē https://www.jurmala.lv/lv/personas-datu-aizsardzibas-politika, kā arī ir informēts, ka šī politika var tikt vienpusēji mainīta no Jūrmalas valstspilsētas pašvaldības puses.

8. Pušu atbildība un strīdu risināšanas kārtība
8.1. Izpildītājs atbild par izpildīto Darbu atbilstību visām Līgumā un Latvijas Republikā spēkā esošajos normatīvajos aktos noteiktām tehniskām, sanitārām, vides aizsardzības, ugunsdrošības un citām prasībām.
8.2. [bookmark: _Hlk173748727]Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildi vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 20 (divdesmit) darbdienu laikā no paziņojuma saņemšanas dienas.
8.3. Risku par Līgumā neparedzētām piegādēm un darbiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā.
8.4. Ja Izpildītājs nepienācīgi pilda Līgumā paredzētās saistības, Izpildītājs maksā Pasūtītājam līgumsodu 1 % (viena procenta) apmērā no Līgumā noteiktās kopējās līgumcenas (visu Darbu līgumcena) par katru pārkāpuma dienu, bet ne vairāk kā 10 % (desmit procentus) no kopējās līgumcenas. 
8.5. Ja Izpildītājs kavē Līgumam atbilstošu Darbu izpildi, Izpildītājs maksā Pasūtītājam līgumsodu 1 % (viena procenta) apmērā no attiecīgo Darbu summas par katru pārkāpuma dienu, bet ne vairāk kā 10 % (desmit procentus) no attiecīgo Darbu summas. 
8.6. Jebkura no Līguma izrietoša maksājuma samaksas kavējuma gadījumā samaksu nesaņēmusī Puse ir tiesīga piemērot otrai Pusei nokavējuma procentus 1 % (viena procenta) apmērā no kavētā maksājuma summas par katru kavējuma dienu, bet ne vairāk kā 10 % (desmit procentus) no kavētā maksājuma summas.
8.7. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
8.8. Ja Izpildītājs nespēj veikt Darbus Līgumā noteiktajā kārtībā vai termiņā, Pasūtītājam ir iebildumi par Darbu izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 5 (piecām) darbdienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos Darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
8.9. [bookmark: _Hlk171952453][bookmark: _Hlk173748989]Puses savlaicīgi apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
8.10. Puses ne Līguma izpildes laikā, ne pēc Līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Līguma izbeigšanu.
8.11. Visus ar Līgumu saistītos strīdus un domstarpības Puses risina savstarpējās pārrunās. Ja pārrunās saprātīgā termiņā nav panākta vienošanās, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

9. Līguma darbības laiks, grozīšanas un izbeigšanas kārtība
9.1. [bookmark: _Hlk173749023]Līgums stājas spēkā pēc tā abpusējas parakstīšanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
9.2. Līgumu var papildināt, grozīt vai izbeigt, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
9.3. Pasūtītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, neatlīdzinot Izpildītājam nekādus zaudējumus, nosūtot par to Izpildītājam rakstisku paziņojumu, kurā norāda izbeigšanas dienu, šādos gadījumos:
9.3.1. Izpildītājs nepienācīgi pilda savas Līgumā noteiktās saistības;
9.3.2. Izpildītājs pārkāpj kādu no Līguma noteikumiem, un šāds pārkāpums pēc Pasūtītāja viedokļa var būtiski ietekmēt Izpildītāja spējas pildīt savas saistības saskaņā ar Līgumu;
9.3.3. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāja spēju izpildīt saistības saskaņā ar Līgumu;
9.3.4. ir uzsākts Izpildītāja maksātnespējas vai likvidācijas process;
9.3.5. ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.3.6.  ja Pasūtītājs konstatē, ka Līguma izpildē izmantotas Krievijas Federācijas vai Baltkrievijas Republikas izcelsmes preces vai pakalpojumi, vai Izpildītājs pēc Pasūtītāja pieprasījuma Pasūtītāja noteiktajā termiņā neiesniedz dokumentus un informāciju, kas apliecina Līguma izpildē izmantoto preču un pakalpojumu izcelsmi.
9.4. Ja Pasūtītājs izbeidz Līgumu saskaņā ar 9.3. punktu vai Izpildītājs vienpusēji atkāpjas un izbeidz Līgumu pirms tajā noteikto saistību izpildes (izņemot Līguma 9.5. punktā noteiktajā gadījumā), Izpildītājs atlīdzina Pasūtītājam visus tiešos un netiešos zaudējumus, kā arī Pasūtītājam ir tiesības pieprasīt Izpildītājam maksāt līgumsodu 10 % (desmit procentu) apmērā no Līguma 5.1. punktā norādītās kopējās nepārsniedzamās līgumcenas 10 (desmit) darbdienu laikā pēc attiecīga paziņojuma saņemšanas. Pasūtītājs samaksā Izpildītājam tikai par tiem Darbiem, kas atbilst Līguma noteikumiem.
9.5. [bookmark: _Hlk173749336]Izpildītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, par to rakstiski paziņojot Pasūtītājam 10 (desmit) darbdienas iepriekš, ja Pasūtītājs nepamatoti kavē Līgumā noteikto maksājumu veikšanas termiņu vismaz 20 (divdesmit) darbdienas un Pasūtītājs norēķinu nav veicis 10 (desmit) darbdienu laikā no Izpildītāja pretenzijas nosūtīšanas dienas Pasūtītājam;
9.6. Neviena no Pusēm neatbild par Līgumā noteikto saistību neizpildi, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu, piemēram, ugunsgrēka, dabas katastrofu, sociālo konfliktu, kara darbības, valsts varas un pārvaldes institūciju darbības, kā arī tādu jaunu normatīvo aktu ieviešanas, kas ierobežo vai aizliedz Līgumā paredzēto darbību, rezultātā. 
9.7. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību. Šādā gadījumā Puses savstarpēji vienojas par Līgumā noteikto termiņu pagarināšanu vai Līguma izbeigšanu. 
9.8. Izpildītājs 3 (trīs) darbdienu laikā no dienas, kad izmaiņas stājušās spēkā, rakstiski informē Pasūtītāju par izmaiņām Līgumā norādītajos Izpildītāja rekvizītos.
9.9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.

10. [bookmark: _Toc421106375]Citi noteikumi
10.1. [bookmark: _Hlk173749583][bookmark: _Hlk171591069]Lai nodrošinātu Līguma izpildi, Puses norīko savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
10.1.1. [bookmark: _Hlk173749608]Pasūtītāja pārstāvis: Sociālā dienesta Sociālo pakalpojumu nodaļas vadītāja, vecākais sociālais darbinieks Anita Jonāne, tālr. 67093931, e-pasts: anita.jonane@jurmala.lv;
10.1.2. Izpildītāja pārstāvis: ________ _________, tālr. _________, e-pasts: ___________.
10.2. [bookmark: _Hlk173749616]Puses elektroniskajā saziņā un elektronisko dokumentu apritē primāri izmanto Pušu oficiālās elektroniskās adreses (e-adreses), izņemot Līgumā noteikto informācijas apriti starp Pušu kontaktpersonām.
10.3. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
10.4. Ja rodas pretrunas starp iepirkuma dokumentiem un Izpildītāja iesniegtā piedāvājuma dokumentiem, noteicošais ir iepirkuma dokumentos noteiktais.
10.5. [bookmark: _Hlk173749634]Ja kāds no Līguma noteikumiem nevar tikt izpildīts vai zaudē spēku, tad tas neietekmē citus Līguma noteikumus, ciktāl tie nav nesaraujami saistīti.
10.6. Pasūtītājs informē Izpildītāju par kārtību, kādā atbilstoši Trauksmes celšanas likumam Jūrmalas valstspilsētas pašvaldībā darbojas iekšējā trauksmes celšanas sistēma, kas ir pieejama tīmekļa vietnē https://www.jurmala.lv/lv/trauksmes-celsana. 
10.7. Līgums ir sagatavots latviešu valodā elektroniska dokumenta veidā uz 9 (deviņām) lapām un pielikumiem, parakstīts elektroniski ar drošu elektronisko parakstu / Līgums ir sagatavots latviešu valodā uz 9 (deviņām) lapām un pielikumiem 2 (divos) eksemplāros ar vienādu juridisku spēku, katrai Pusei pa vienam.
10.8. Līgumam kā neatņemamas sastāvdaļas pievienoti šādi pielikumi:
1. pielikums – Tehniskās specifikācijas uz 2 (divām) lapām;
2. pielikums – Tehniskais piedāvājums uz 2 (divām) lapām;
3. pielikums – Finanšu piedāvājums uz 2 (divām) lapām.

11. Pušu rekvizīti un paraksti
	Pasūtītājs:
	Izpildītājs:

	Jūrmalas Labklājības pārvalde
Reģ.Nr.90000594245
Talsu šoseja 31 k-25, Jūrmala, LV-2016
Konta Nr. LV72PARX0002484572023
Akciju sabiedrība “Citadele banka”
Kods: PARXLV22
E-pasts: _____________
	

	[bookmark: _Hlk173749853]
(paraksts*)
Vārds, uzvārds

	
(paraksts*)
Vārds, uzvārds



*Dokuments parakstīts ar drošu elektronisko parakstu un satur laika zīmogu

VAI (ja tiek parakstīts papīra formātā)
	__________________________
Vārds, uzvārds
	__________________________
Vārds, uzvārds

